Narve Gilje Nordås

Narve Gilje Nordås (født 1998) er en norsk friidrettsutøver (mellomdistanse og langdistanse) som representerer Sandnes Idrettslag. Han fikk sitt definitive gjennombrudd i 2023, da han vant sin første internasjonale mesterskapsmedalje med bronse på 1500 meter under VM i friidrett 2023. Den personlige rekorden hans på distansen kom tidligere samme år under Bislett Games 2023, med tiden 3.29,47. Dette plasserer ham blant tidenes raskeste utøvere på 1500 meter, både i Norge (2. plass, kun overgått av Jakob Ingebrigtsen) og verden (29. plass på det aktuelle tidspunktet). Nordås har også flere NM-medaljer og deltok i sitt første internasjonale seniormesterskap i sommer-OL 2020.  

Gjennombruddet til Nordås kom under Gjert Ingebrigtsen, som har vært fast trener for ham siden 2022. Tidligere var Nordås, sammen med Henrik Ingebrigtsen, Filip Ingebrigtsen, Jakob Ingebrigtsen og Per Svela, en del av treningsgruppa som gjerne ble kalt «Team Ingebrigtsen». Han har fortsatt med Per Svela som treningskamerat under Gjert Ingebrigtsen veiledning.

 Karriere 
Narve Gilje Nordås begynte med løping som liten og ble lenge trent av faren. Det første NM-gullet kom på NM i terrengløp 2016. Her vant han herrestafetten sammen med Jakob Ingebrigtsen.

Senere i 2016 satte han ny norsk rekord på distansen halvmaraton for ungdom under 19 år. Tiden var 1.09.52 timer. Denne rekorden forbedret han med over halvannet minutt året etter på København halvmaraton.  

I 2019 løp Nordås inn til 6. plass på 10 000 meter under U23-EM i friidrett. Senere samme år tok han sin første medalje i NM i friidrett. Også dette var på 10 000 meter; gullet gikk til Sondre Nordstad Moen. De kommende NM-gullene og NM-sølvene i 2020 og 2021 ble alle tatt i (mer eller mindre nær) duell med Zerei Kbrom Mezngi. 

I 2021 fikk Nordås 5. plass på 3000 meter under EM i friidrett innendørs 2021. Senere samme år deltok han i sitt første internasjonale seniormesterskap: sommer-OL 2020 i Tokyo. Her løp han forsøksheat på 5000 meter, men kom ikke til finalen. Det samme skjedde i VM i friidrett 2022 i Eugene; gullet gikk til Jakob Ingebrigtsen. 

 Medaljer i norske mesterskap 
Plassering Øvelse ÅrGull  1500 meter  2023Gull  5000 meter  2020, 2021, 2025Gull  10 km gateløp  2024Gull  1500 meter innendørs  2020Gull  3000 meter innendørs  2023Gull  Terrengstafett  2016Sølv  1500 meter  2025Sølv  5000 meter  2024Sølv  10000 meter  2019, 2020, 2021Bronse  4x1500 meter stafett  2014

 Referanser 
friidrett.no: NM 5000 meter menn. 
friidrett.no: NM 10000 meter menn. 
friidrett.no: NM 1500 meter innendørs menn. 

 Eksterne lenker 

Kategori:Norske langdistanseløpere
Kategori:Norske mellomdistanseløpere
Kategori:VM-bronsemedaljevinnere i friidrett for Norge
Kategori:Norgesmestere i friidrett
Kategori:Deltakere for Norge under EM i friidrett innendørs 2021
Kategori:Deltakere for Norge under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Norge under VM i friidrett 2022
Kategori:Deltakere for Norge under EM i friidrett 2022
Kategori:Deltakere for Norge under VM i friidrett 2023
Kategori:Deltakere for Norge under VM i friidrett innendørs 2024
Kategori:Deltakere for Norge under EM i friidrett 2024
Kategori:Deltakere for Norge under Sommer-OL 2024
Kategori:Friidrettsutøvere under Sommer-OL 2024
Kategori:Personer fra Klepp kommune
Kategori:Deltakere for Norge under VM i friidrett 2025